Сыбайлас жемқорлықсыз болашақ

 Жемқорлық – жалпы қоғамның,мемлекеттің дамуына тежеу болатын,болашақ өмірге кесірін тигізетін індет екені мәлім.Сонау өткен заман елесі ағысымен бірге өсіп,мол қаражат болған жерлерге тамырын жайып,қазіргі кезге дейін қайтпай келе жатқан кеселдің бірі ретінде күн нұрындағы көлеңке.

 Сыбайлас жемқорлықпен күресу Қазақстан Республикасының күрделі мәселелерінің бірі болып отыр.Нарықтық экономика құрылуын,әлеуметтік-экономикалық даму үдерісін,инвестициялар тарту процестеріне кері әсерін тигізіп,елдің даму болашағына үлкен қауіп төндіретін құбылыс.Бір сөзбен айтқанда,лауазымы жоғары адамның халқына емес,өз мұқтажы мен пайдасына мұқтажсыз өмір сүруге көздеу ниетімен орын алатын іс-әрекеттер болып келеді.Парақорлықтың ұлғаюы да адамзат құқығына,қызмет атқару беделіне нұқсан келтіріп,заң мүдделерінің бұзылуына әкеп соқты.Мемлекетіміздің басшылары жерімізде қандай маңызды мәселелердің барған сайын арта түсуін ескеріп,түрлі жобалар ұйымдастыру жолын қолға алуда.Осыдан бірнеше жыл бұрын жемқорлықты жеңу мақсатымен тұңғыш елбасымыз Нұрсұлтан Назарбаев "Қазақстан-2050" стратегияларының бағытының бірі ретінде атап кеткен болатын.

 Кез келген ғаламтор әлемінен коррупцияға ұшыраған пенделердің тура жолдан тайып кету жаңалықтарын көргенде таңғалмайтын дәрежеге жеттік.Мамыр айында баспаға жазылған өзгерістер саны жиырма екіге жеткен екен.Әр апта сайын бір-екі болсын адамның жасаған ісін газетшілер мен журналисттер баспаға жазып әшкерелейді.Ал әлі өз қалтасына пайда әкеліп,қара халықтың еңбегін жоққа шығарып,байлықта көміліп жатқандары қаншама?Отанымыздың 30 жыл ішінде биікке самғап,жаңа дәрежеге жете бергенімен,дәл осындай өзімшілдердің арқасында толықтай мәселелер шешілмей жатыр.Періште алтын көрсе,тура жолдан таяды демекші,қалталарына әрбір тиын салып қойған сайын,бір жерде жалақысын ала алмай отырғандар көп.Бір ауылдарда тіпті жарық жоқ,электр желілері әлі орнатылмаған,ал жұрт жұмыссыз күндер кешуде.Халықтың билікке өз өмірін аманат тапсырып отырғанда,бірнеше әкімдердің миллион суммаларымен демалып,уайымсыз уақытпен жүргені жүректі ауыртатындай жағдай.Кейбіреуі пара алып,полиция деген атаққа лайықты емес дейтін деңгейге жетіп отыр.Мемлекет органдарының коррупцияға ұшырағандардың барлығын ұстап алмаса да,ұсталғандардың жазасын қиындатуда.

 Сыбайлас жемқорлыққа қатысты құқықбұзушылық статистикасы әзірге көңіл көншітпейді."Неге түрлі іс-шаралар жүзеге асқанымен пайызы төмендемейді?" деген сұраққа жауап беріп кетейік.Әуелі қарастыратын болсақ,адамдардың өз өздерін тәрбиелемеу нәтижесінің жемісі.Егер еліміздің ұлан байтақ,тыныштық әлемінде мәңгіге қалсық десек,өзімізден бастауымыз қажет.Заңды бұзған жағдайда ойға пара беру арқылы құтылып кету емес,жазаны күту және мұндай оқиғаға ешқашан тап болмау мақсатын алдын ала ойластыру.Барыңа қанағат ету,биікке әділетсіз жолмен жетпеу.Азаматтардың санасына кез келген жемқорлыққа мүлдем төзімсіздікті қалыптастыру керек.Ол үшін бұқаралық ақпарат құралдарына сыбайлас жемқорлыққа қарсы насихаттар жұмысын тұрақты түрде жүргізу керек.Сау басқа сақина тілемей,шындық жолынан таймауды көздеу басты шарт болып табылатынын ұмытпауымыз қажет.Әрбіріміз осы нұсқауларды ұстанатын болсақ,алдағы бірнеше жыл ішінде қазіргіден әлдеқайда әлсізденетіндігіне кәміл сенімдімін.Болашақ ұрпақтардың егеменді байтақ елде өмір кешкендерін қаласақ,мемлекеттік органдар ұжымдарын,басқару органдарының бақылауын күшейтіп,заң талаптарының нақты түрде орындалуын қарастыру міндетіміз.

 Алдағы ғасырлардың арасында болатын ауқымды өзгерістер елімізді дамытып,жан-жақты жобаларымыз бен өзге жұртпен қарым-қатынастың тығыз,сол мемлекеттерге қарызымызды толық өтегенімізді елестететейік.Қанымыз ортақ болғандықтан,ауызбіршілігіміз нығая түсіп,бір-бірімзге туған бауырдай елжіреп,керек кезде көмек қол ұшын беруге дайын тұратын мықты ел ретінде танылайық.Түрлі салаларды арттырып,өзге қалалардың астанамыздай әсем болып,аяулы қазағым,отаным деп көздерімізде лапылдап тұрған жалынды алыстан көруге болатын жағдайға жете берейік.Экономикамыздың аяғына нық тұрып,бір үйден шыққан отбасыдай кез кешейік.